CELEX: 32005D0072
Language: bg
Date: 2005-01-28 00:00:00
Title: Решение на Комисията от 28 януари 2005 година за определяне на специални условия за внос на рибни продукти от Антигуа и Барбуда (нотифицирано под номер С(2004) 4609)Текст от значение за ЕИП.

Важна правна забележка

|

32005D0072

Официален вестник n° L 028 , 01/02/2005 стр. 0049 - 0053

		20050128Решение на Комисиятаот 28 януари 2005 годиназа определяне на специални условия за внос на рибни продукти от Антигуа и Барбуда(нотифицирано под номер С(2004) 4609)(текст от значение за ЕИП)(2005/72/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти [1], и по-специално член 11, параграф 1 от нея,като има предвид, че:(1) От името на Комисията беше извършена инспекция в Антигуа и Барбуда, за да се проверят условията, при които рибните продукти се произвеждат, съхраняват и изпращат за Общността.(2) Разпоредбите от законодателството на Антигуа и Барбуда за здравни инспекции и мониторинг на рибни продукти може да се разглеждат еквивалентни на тези, постановени в Директива 91/493/ЕИО.(3) По-специално "Fisheries Division of the Ministry of Agriculture, Lands and Fisheries (FD)" може ефективно да удостовери приложението на законодателството в сила.(4) FD гарантира официално, че стандартите, съдържащи се в глава V от приложението към Директива 91/493/ЕИО в областта на здравния контрол и мониторинг на живите ракообразни, са спазени и че се прилагат хигиенни изисквания, които са еквивалентни на изискванията, определени в тази директива.(5) Подходящо е да се установят подробни разпоредби относно рибните продукти, внасяни в Общността от Антигуа и Барбуда, съгласно Директива 91/493/ЕИО.(6) Също така е необходимо да се изготви списък на одобрените предприятия, кораби фабрики и хладилни складове, както и списък на хладилните кораби, оборудвани съгласно Директива 92/48/ЕИО на Съвета от 16 юни 1992 г. относно определянето на минималните хигиенни правила, приложими за улова на рибни продукти на борда на някои кораби съгласно член 3, параграф 1, буква а), i) от Директива 91/493/ЕИО [2]. Тези списъци следва да се изготвят на основата на съобщение на FD до Комисията.(7) Настоящото решение следва да започне да се прилага 45 дни след публикуването му, с цел да се осигури необходимият преходен период.(8) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1"Fisheries Division of the Ministry of Agriculture, Lands and Fisheries (FD)" е компетентният орган в Антигуа и Барбуда, на който е възложена проверката и удостоверяването на съответствието на рибните продукти с изискванията на Директива 91/493/ЕИО.Член 2Рибните продукти, внасяни в Общността от Антигуа и Барбуда, отговарят на изискванията, посочени в членове 3, 4 и 5.Член 31. Рибните продукти са живи ракообразни.2. Всяка пратка се придружава от номериран оригинален здравен сертификат, надлежно попълнен, подписан, датиран и състоящ се от една страница в съответствие с образеца от приложение I.3. Здравният сертификат се изготвя най-малко на един от официалните езици на държавата-членка, в която се извършват проверките.4. Здравният сертификат съдържа името, длъжността и подписа на представителя на FD, както и официалния печат на последния в цвят, различен от този на другите данни.Член 4Рибните продукти произхождат от одобрени предприятия, хладилни складове или кораби фабрики или от регистрирани хладилни кораби, изброени в приложение II.Член 5Всички пратки носят с незаличими букви надписа "Антигуа и Барбуда" и номер на одобрението/регистрационен номер на предприятията, хладилните складове, корабите фабрики или регистрираните хладилни кораби.Член 6Настоящото решение се прилага от 17 март 2005 г.Член 7Адресати на настоящото решение са държавите-членки.Съставено в Брюксел на 28 януари 2005 година.За КомисиятаMarkos KyprianouЧлен на Комисията[1] ОВ L 268, 24.9.1991 г., стр. 15. Директива, последно изменена с Регламент (ЕО) № 806/2003 (ОВ L 122, 16.5.2003 г., стр. 1).[2] ОВ L 187, 7.7.1992 г., стр. 41.--------------------------------------------------20050128ПРИЛОЖЕНИЕ IЗДРАВЕН СЕРТИФИКАТза рибни продукти от Антигуа и Барбуда и предназначени за износ за Европейската общност, с изключение на двучерупчести мекотели, бодлокожи, ципести и морски коремоноги във всякаква форма+++++ TIFF ++++++++++ TIFF +++++--------------------------------------------------20050128ПРИЛОЖЕНИЕ IIСПИСЪК НА ПРЕДПРИЯТИЯТА И КОРАБИТЕЛегенда за категорията:PP  Преработвателно предприятие.Номер на одобрението | Наименование | Град Област | Срок на одобрението | Категория |L-001 | Caribbean Seafood | St. John's — Antigua | | PP |L-002 | White's Fish Market | St. John's — Antigua | | PP |L-003 | Lincoln Burton | Codrington — Barbuda | | PP |L-004 | Eric Burton | Codrington Village — Barbuda | | PP |L-008 | Reginald Nicholas | St. Mary's — Antigua | | PP |L-009 | The Lobster Shack | St. John's — Antigua | | PP |L-010 | A. B. Supply Sales & Support Service | St. John's — Antigua | | PP |L-013 | Premier Seafood Ltd. | Codrington — Barbuda | | PP |L-014 | St. John's Fisherman Cooperative | St. John's — Antigua | | PP |L-015 | Wesley Beazer | Codrington Village — Barbuda | | PP |--------------------------------------------------